पढ़ाई छूटी तो किशोरी ने फांसी लगाकर जान दी
भोपाल| ऐशबाग थाना क्षेत्र में तनाव के चलते एक किशोरी ने फांसी लगाकर खुदकुशी कर ली। ए-92 हाउसिंग बोर्ड कालोनी, ऐशबाग 17 वर्षीय पिंकी सिंह पिता स्व. लाल सिंह की कुछ दिनों से पढ़ाई छूट गई थी। घर पर उसकी मां व छोटा भाई भी रहते हैं। मां घरों में झाड़ू-पोंछा कर घर चलाती है।
गुरुवार दोपहर मां व भाई किसी काम से बरखेड़ी गए हुए थे। इस दौरान पिंकी घर पर अकेली थी। रात करीब आठ बजे मां घर लौटी तो दरवाजा अंदर से बंद मिला। बगल की खिड़की से किचन में झांका तो पिंकी फंदे पर लटकी नजर आई। पुलिस के मुताबिक पिता के गुजर जाने के बाद पिंकी की पढ़ाई छूट गई थी। इसके बाद से ही वह तनाव में रहती थी। ऐशबाग पुलिस ने फिलहाल मर्ग कायम कर जांच शुरू कर दी है।
hin_Deva hin_Deva hin_Deva